
ΤΕΥΧΟΣ ΔΕΥΤΕΡΟ 


Αρ 


. Φύλλου 1474 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ανάθεση αρμοδιότητας στις Δημοσιονομικές 
υπηρεσίες Εποπτείας και Ελέγχου (Δ.Υ.Ε.Ε.) κα¬ 
ταχώρισης στοιχείων των εκκαθαριστικών Χρη¬ 
ματικών Ενταλμάτων Προπληρωμής (Χ.Ε.Π.) στο 
Ολοκληρωμένο Πληροφοριακό Σύστημα Δημο¬ 
σιονομικής Πολιτικής (Ο.Π.Σ.Δ.Π.) και εκτύπωσης 
αυτών. 

2 

Αποδοχή πρότασης δωρεάς χρηματικού ποσού 
προς το Ταμείο Εθνικού Στόλου. 

3 

Καθορισμός ύψους τέλους για την έκδοση τροπο¬ 
ποιήσεων σε άδειες και ανανεώσεις αδειών παρο¬ 
χής υπηρεσιών ασφαλείας από ένοπλους ιδιώτες 
φρουρούς σε υπό ελληνική σημαία εμπορικά 
πλοία. 

4 

Αποδοχή πρότασης δωρεάς από την εταιρεία 
«ΕΤΕΚΑ Α.Ε.» σχετικά με την προμήθεια καυσίμων 
για τον εφοδιασμό του ΠΑΣ 217 του Λιμεναρχείου 
Ύδρας. 

5 

Κατανομή προσωπικού στους Τομείς της Γενικής 
Γραμματείας Συντονισμού. 

6 

Τροποποίηση και συμπλήρωση της αριθ. Δ. ΟΡΓ. 
Α 1036960 ΕΞ 2017/10-03-2017 (Β' 968 και 1238) 
απόφασης του Διοικητή της Ανεξάρτητης Αρχής 
Δημοσίων Εσόδων (Α.Α.Δ.Ε.), ως προς τη σύσταση 
Αυτοτελούς Τμήματος Υποστήριξης στην Γενική 
Διεύθυνση Φορολογικής Διοίκησης και την παύ¬ 
ση λειτουργίας του Αυτοτελούς Τμήματος Σχε- 
διασμού και Παρακολούθησης και του Γραφείου 
Υποστήριξης του Προϊσταμένου της ίδιας Γενικής 
Διεύθυνσης. 

7 

Τροποποίηση της υπ' αριθμ. 1127/2017 απόφα¬ 
σης ΡΑΕ, με σκοπό την παράταση της, αναφορικά 
με τον καθορισμό των τιμών των ρυθμιστικών πα¬ 
ραμέτρων της μεθοδολογίας Υπολογισμού Μετα¬ 
βλητού Κόστους των Υδροηλεκτρικών Μονάδων 
για το έτος 2018. 

8 

Υπερωριακή απασχόληση προσωπικού δακοκτο- 
νίας Περιφερειακής Ενότητας Κορινθίας έτους 
2018. 


ΑΠΟΦΑΣΕΙΣ 

Αριθμ. 2/29109/0004 (1) 

Ανάθεση αρμοδιότητας στις Δημοσιονομικές 
υπηρεσίες Εποπτείας και Ελέγχου (Δ.Υ.Ε.Ε.) κα¬ 
ταχώρισης στοιχείων των εκκαθαριστικών Χρη¬ 
ματικών Ενταλμάτων Προπληρωμής (Χ.Ε.Π.) στο 
Ολοκληρωμένο Πληροφοριακό Σύστημα Δημο¬ 
σιονομικής Πολιτικής (Ο.Π.Σ.Δ.Π.) και εκτύπω¬ 
σης αυτών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» (Α' 143), 
όπως ισχύει, και ιδίως την περ. ια) του άρθρου 69Δ, την 
περ. ε. της παρ. 5 του άρθρου 24 και του άρθρου 103, 

β) του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (Α' 98), 

γ) του π.δ. 142/2017 «Οργανισμός Υπουργείου Οικο¬ 
νομικών» (Α' 181), 

δ) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

2. Την αριθ. 2/34883/0026/2017/26.02.2018 εγκύκλιο 
του Γενικού Γραμματέα Δημοσιονομικής Πολιτικής, με 
θέμα: «Παροχή οδηγιών για την τακτοποίηση Χρηματι¬ 
κών Ενταλμάτων Προπληρωμής που εκδόθηκαν σε προ¬ 
ηγούμενα έτη μέσω του Ο.Π.Σ.Δ.Π» (ΑΔΑ: 64ΔΤΗ-ΗΔ3). 

3. Την αριθ. 2/25511/ΔΠΔΑ/22.03.2018 εισήγηση της 
Προϊστάμενης της Γενικής Διεύθυνσης Οικονομικών 
Υπηρεσιών του Υπουργείου Οικονομικών, με την οποία 
βεβαιώνεται ότι από τις διατάξεις της παρούσας απόφα¬ 
σης δεν προκαλείται επιβάρυνση ούτε στον προϋπολο¬ 
γισμό του Υπουργείου Οικονομικών τρέχοντος οικονο¬ 
μικού έτους, ούτε στο ΜΠΔΣ 2018-2021. 

4. Τα αριθ. 2/17720/0026/01.03.2018 και 2/5218/0026/ 
20.03.2018 έγγραφα της Διεύθυνσης Κατάρτισης και Συ¬ 
ντονισμού Εφαρμογής Δημοσιονομικών Κανόνων της 
Γενικής Διεύθυνσης Θησαυροφυλακίου και Δημοσιο¬ 
νομικών Κανόνων. 

Τεύχος ΒΊ 474/27.04.2018 


5. Την ανάγκη τακτοποίησης των Χρηματικών Ενταλ¬ 
μάτων Προπληρωμής (Χ.Ε.Π.) που εκδόθηκαν έως 
31.12.2016, μέσω του Ολοκληρωμένου Πληροφοριακού 
Συστήματος Δημοσιονομικής Πολιτικής (Ο.Π.Σ.Δ.Π.) και 
δεν καταχωρίστη καν σε αυτό τα στοιχεία τακτοποίησής 
τους. 

6. Το γεγονός ότι η προθεσμία για την έκδοση εκκα¬ 
θαριστικών Χ.Ε.Π. χρήσης έτους 2016, έληξε την 31η 
Μάί'ου 2017. 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Αναθέτουμε στις Δημοσιονομικές υπηρεσίες Εποπτεί- 
ας και Ελέγχου (Δ.Υ.Ε.Ε.), τις κατωτέρω αρμοδιότητες: 

1) Την καταχώριση στο Ο.Π.Σ.Δ.Π. των στοιχείων των 
Εκκαθαριστικών Χ.Ε.Π. που εκδόθηκαν έως 31.12.2016 
καθώς και την καταχώρηση της παράτασης της ημερο¬ 
μηνίας απόδοσης λογαριασμού των εν λόγω Χ.Ε.Π. 

2) Την εκτύπωση των σχετικών Εκκαθαριστικών Χ.Ε.Π. 
(τύπος εντάλματος/εγγράφου του Ο.Π.Σ.Δ.Π. 30 και 65), 
βάσει των οποίων θα τακτοποιηθούν τα ανωτέρω Χ.Ε.Π. 
και την αποστολή τους στους αρμόδιους Προϊσταμένους 
Οικονομικών Υπηρεσιών. 

Οι υπ' αριθ. 1 και 2 αρμοδιότητες θα ασκούνται από 
τις Δ.Υ.Ε.Ε., ως ακολούθως: 

α. Από την Α' Δ.Υ.Ε.Ε. για τα Χ.Ε.Π. που εκδόθηκαν από 
την πρώην Υπηρεσία Δημοσιονομικού Ελέγχου (Υ.Δ.Ε.) 
στο Υπουργείο Παιδείας, Έρευνας και θρησκευμάτων. 

β. Από την Β' Δ.Υ.Ε.Ε. για τα Χ.Ε.Π. που εκδόθηκαν από 
τις πρώην Υ.Δ.Ε. στο Υπουργείο Εσωτερικών και στο τέως 
Υπουργείο ΔημόσιαςΤάξης και Προστασίαςτου Πολίτη. 

γ. Από την Γ' Δ.Υ.Ε.Ε. για τα Χ.Ε.Π. που εκδόθηκαν από 
την πρώην Υ.Δ.Ε. στο Υπουργείο Υγείας. 

δ. Από την Δ' Δ.Υ.Ε.Ε. για τα Χ.Ε.Π. που εκδόθηκαν από 
το πρώην Ειδικό Λογιστήριο στο Υπουργείο Εθνικής Άμυ¬ 
νας και τις πρώην Υ.Δ.Ε. στα Υπουργεία Εξωτερικών και 
Πολιτισμού και Αθλητισμού. 

ε. Από την Ε' Δ.Υ.Ε.Ε. για τα Χ.Ε.Π. που εκδόθηκαν από 
τις πρώην Υ.Δ.Ε. στην Προεδρία της Δημοκρατίας και 
στα Υπουργεία Οικονομίας και Ανάπτυξης, Ναυτιλίας 
και Νησιωτικής Πολιτικής και Αγροτικής Ανάπτυξης και 
Τροφίμων. 

στ. Από την ΣΤ' Δ.Υ.Ε.Ε. για τα Χ.Ε.Π. που εκδόθηκαν 
από τις πρώην Υ.Δ.Ε. στα Υπουργεία Υποδομών και Μετα¬ 
φορών, Διοικητικής Ανασυγκρότησης και Οικονομικών. 

ζ. Από την Ζ' Δ.Υ.Ε.Ε. για τα Χ.Ε.Π. που εκδόθηκαν από 
τις πρώην Υ.Δ.Ε. στα Υπουργεία Εργασίας, Κοινωνικής 
Ασφάλισης και Κοινωνικής Αλληλεγγύης, Τουρισμού και 
Μεταναστευτικής Πολιτικής. 

η. Από την Η' Δ.Υ.Ε.Ε. γιατα Χ.Ε.Π. που εκδόθηκαν από 
τις πρώην Υ.Δ.Ε. στα Υπουργεία Δικαιοσύνης, Διαφάνειας 
και Ανθρωπίνων Δικαιωμάτων και Περιβάλλοντος και 
Ενέργειας. 

θ. Από τις Δ.Υ.Ε.Ε. στο ν. Αττικής, στις έδρες των Πε¬ 
ριφερειών και στους λοιπούς νομούς, για τα Χ.Ε.Π. που 
εκδόθηκαν από τις πρώην Υ.Δ.Ε. με αντίστοιχη χωρική 
αρμοδιότητα.». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2018 
Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 


( 2 ) 

Αποδοχή πρότασης δωρεάς χρηματικού ποσού 

προς το Ταμείο Εθνικού Στόλου. 

Με την ΔΚΠ Α 0005897ΕΞ2018/2.4.2018 απόφαση 
της Υφυπουργού Οικονομικών, που εκδόθηκε σύμφω¬ 
να με τις διατάξεις του άρθρου 3 του ν.4182/2013, όπως 
αυτό ισχύει, γίνεται αποδεκτή η πρόταση δωρεάς της 
Άννας Μαχαίρα του Παναγιώτη, χήρας Αντιναυάρχου 
ΑναστασίουΤουλίτση ΠΝ, ποσού εξήντα χιλιάδων ευρώ 
(60.000,00 €) προς το Ταμείο Εθνικού Στόλου, το οποίο 
διατίθεται εξ' ημισείας στη Σχολή Ναυτικών Δοκίμων 
(ΣΝΔ) και στη Διοίκηση Ελικοπτέρων Ναυτικού (ΔΕΝ). 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθμ. απόφ. 2152.20/ 26047/2018 (3) 

Καθορισμός ύψους τέλους για την έκδοση τρο¬ 
ποποιήσεων σε άδειες και ανανεώσεις αδειών 
παροχής υπηρεσιών ασφαλείας από ένοπλους 
ιδιώτες φρουρούς σε υπό ελληνική σημαία εμπο¬ 
ρικά πλοία. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

Ι.Τις διατάξεις: 

α) Των παραγράφων 1 και 3 του άρθρου 4 του ν. 4058/ 
2012 «Παροχή υπηρεσιών ασφαλείας από ένοπλους 
φρουρούς σε εμπορικά πλοία και άλλες διατάξεις» 
(Α' 63), όπως τροποποιήθηκε με την παράγραφο 2 του 
άρθρου 75 του ν. 4504/2017 «Διά βίου εκπαίδευση προ¬ 
σωπικού Υπουργείου Ναυτιλίας και Νησιωτικής Πολιτι¬ 
κής, ενδυνάμωση της διαφάνειας και της αξιοκρατίας 
σε θέματα αρμοδιότητας Υπουργείου Ναυτιλίας και 
Νησιωτικής Πολιτικής, ενίσχυση της κοινωνικής συμμε¬ 
τοχής στην ακτοπλοΐα, θέματα πολιτικού προσωπικού, 
συμπλήρωση διατάξεων για τα λιμενικά έργα και άλλες 
διατάξεις» (Α' 184) και ισχύει. 

β) Του άρθρου 90 του «Κώδικα Νομοθεσίας για την 
Κυβέρνηση και κυβερνητικά όργανα» που κυρώθηκε με 
το άρθρο πρώτο του π.δ. 63/2005 (Α' 98). 

γ) Της περίπτωσης ε' της παραγράφου 3 του άρθρου 
18 του π.δ. 13/2018 «Οργανισμός Υπουργείου Ναυτιλίας 
και Νησιωτικής Πολιτικής» (Α' 26). 

δ) Του άρθρου 2 του π.δ. 70/2015 «...Ανασύσταση του 
Υπουργείου Ναυτιλίας και Αιγαίου και μετονομασίατου 
σε Υπουργείο Ναυτιλίας και Νησιωτικής Πολιτικής...» 
(Α' 114) και 

ε) Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

στ)Την υπ' αριθμ. Υ29/08-10-2015 Π.Α. (Β' 2168/2015) 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη». 

2. Την ανάγκη προστασίας της ανθρώπινης ζωής στα 
εμπορικά πλοία που διαπλέουν θαλάσσιες περιοχές 
εκτεθειμένες σε κίνδυνο πειρατείας, μέσω της επιβίβα¬ 
σης ένοπλων ιδιωτών φρουρών που επιβιβάζονται σε 
εμπορικά πλοία οποιοσδήποτε σημαίας σε ελληνικούς 
λιμένες και αγκυροβόλια. 

3. Το αριθ. πρωτ. 2800.1/8549/2018/01-02-2018 ειση¬ 
γητικό σημείωμα ΥΝΑΝΠ/ΓΔΟΥ. 

4. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Ειδικό τέλος για την έκδοση τροποποιήσεων σε 
άδειες και ανανεώσεις αδειών παροχής υπηρεσι¬ 
ών ασφαλείας από ένοπλους ιδιώτες φρουρούς 
σε υπό ελληνική σημαία εμπορικά πλοία. 

Για κάθε τροποποίηση των αδειών του άρθρου 1 ή των 
ανανεώσεων αδειών της παραγράφου 2 του άρθρου 3 
του ν. 4058/2012 (Α' 63) καταβάλλεται από τον αιτούντα 
τέλος ύψους διακοσίων ευρώ (200,00 €), το οποίο απο¬ 
τελεί έσοδο του Κρατικού Προϋπολογισμού και εμφανί¬ 
ζεται στον Κωδικό Αριθμό Εσόδου 1254 «Τέλη έκδοσης 
και ανανέωσης αδειών παροχής υπηρεσιών ασφαλείας 
σε εμπορικά πλοία με ελληνική σημαία». 

Άρθρο 2 
Έναρξη ισχύος 

Η ισχύς της παρούσας αρχίζει απάτη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Απριλίου 2018 
Οι Υπουργοί 

Αναπληρωτής Ναυτιλίας και 

Υπουργός Οικονομικών Νησιωτικής Πολιτικής 

ΓΕΩΡΓΙΟΣ ΧΟΥΛΙΑΡΑΚΗΣ ΠΑΝΑΓΙΩΤΗΣ ΚΟΥΡΟΥΜΠΛΗΣ 


(4) 

Αποδοχή πρότασης δωρεάς από την εταιρεία 
«ΕΤΕΚΑ Α.Ε.» σχετικά με την προμήθεια καυσί¬ 
μων για τον εφοδιασμό του ΠΑΣ 217 του Λιμε¬ 
ναρχείου Ύδρας. 

Με την 2824.76/25958/2018/ 05 Απριλίου 2018 από¬ 
φαση του Υπουργού Ναυτιλίας και Νησιωτικής Πολιτι¬ 


κής, που εκδόθηκε σύμφωνα μετις διατάξειςτου άρθρου 
3 του ν. 4182/2013, όπως αναδιατυπώθηκαν με το άρθρο 
32 του ν. 4223/2013, τις διατάξεις του άρθρου 28 του 
ν. 4484/2017 καθώς επίσης και αυτές των άρθρων 496- 
512 του Αστικού Κώδικα, γίνεται αποδεκτή η με αριθ. 
αριθ. Πρωτ. Εισερχ. Λ/Χ Ύδρας: 550/13-03-2018 δωρη¬ 
τήρια επιστολή της εταιρείας «ΕΤΕΚΑ Α.Ε.» σχετικά με 
την προμήθεια καυσίμων για τον εφοδιασμό του ΠΑΣ 
217 του Λιμεναρχείου Ύδρας, συνολικής αξίας πέντε χι¬ 
λιάδων ευρώ (5.000 €). 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 328 _ (5) 

Κατανομή προσωπικού στους Τομείς της Γενικής 

Γραμματείας Συντονισμού. 

Ο ΓΕΝΙΚΟΣ ΓΡΑΜΜΑΤΕΑΣ ΣΥΝΤΟΝΙΣΜΟΥ 

Έχοντας υπόψη τις διατάξεις: 

1. Του άρθρου 16 και του άρθρου 19 παρ. 5 του 
ν. 4109/2013 «Κατάργηση και συγχώνευση νομικών 
προσώπων του Δημοσίου και του ευρύτερου Δημόσιου 
Τομέα-Σύσταση Γενικής Γραμματείας για το συντονισμό 
του κυβερνητικού έργου και άλλες διατάξεις» (ΦΕΚ 16 
Α'), όπως ισχύει. 

2. Την υπ' αριθμ. 222/22.07.2015 απόφαση του Υπουρ¬ 
γού Επικράτειας, «Διορισμός Γενικού Γραμματέα Συντο¬ 
νισμού» (ΦΕΚ 534/ΥΟΔΔ/22.07.2015). 

3. Την ανάγκη για την ορθολογική κατανομή και αξι¬ 
οποίηση του μόνιμου και με σχέση εργασίας ιδιωτικού 
δικαίου αορίστου χρόνου προσωπικού, που υπηρετεί 
στη Γενική Γραμματεία Συντονισμού. 

4. Το γεγονός ότι από την παρούσα απόφαση κατανο¬ 
μής δεν προκαλείται επιπλέον δαπάνη, αποφασίζουμε: 

Την κατανομή του προσωπικού στους Τομείς της Γενι¬ 
κής Γραμματείας Συντονισμού ως εξής: 

1) Είκοσι δύο (22) θέσεις κατηγορίας ΠΕ: 

•Τομέας Εξωτερικών και Εθνικής Άμυνας - δύο (2) θέ¬ 
σεις κατηγορίας ΠΕ. 

• Τομέας Οικονομικών, Εσωτερικών, Διοικητικής Με¬ 
ταρρύθμισης και Ηλεκτρονικής Διακυβέρνησης - τέσ¬ 
σερις (4) θέσεις κατηγορίας ΠΕ. 

•Τομέας Ανάπτυξης, Ανταγωνιστικότητας, Υποδομών, 
Μεταφορών και Δικτύων και Μακεδονίας και Θράκης- 
τρεις (3) θέσεις κατηγορίας ΠΕ. 

•Τομέας Παιδείας και Θρησκευμάτων, Πολιτισμού και 
Αθλητισμού - δύο (2) θέσεις κατηγορίας ΠΕ. 

• Τομέας Εργασίας, Κοινωνικής Ασφάλισης, Πρόνοιας 
και Υγείας - τρεις (3) θέσεις κατηγορίας ΠΕ. 

•Τομέας Αγροτικής Ανάπτυξης και Τροφίμων και Πε¬ 
ριβάλλοντος - τρεις (3) θέσεις κατηγορίας ΠΕ. 

• Τομέας Δικαιοσύνης, Διαφάνειας και Ανθρωπίνων 
Δικαιωμάτων και Δημόσιας Τάξης και Προστασίας του 
Πολίτη - δύο (2) θέσεις κατηγορίας ΠΕ. 

• Τομέας Τουρισμού και Ναυτιλίας - τρεις (3) θέσεις 
κατηγορίας ΠΕ. 

2) Μια (1) θέση κατηγορίας ΔΕ στους τομείς: 

•Τομέας Εξωτερικών και Εθνικής Άμυνας. 

•Τομέας Οικονομικών, Εσωτερικών, Διοικητικής Με¬ 
ταρρύθμισης και Ηλεκτρονικής Διακυβέρνησης. 

•Τομέας Ανάπτυξης, Ανταγωνιστικότητας, Υποδομών, 
Μεταφορών και Δικτύων και Μακεδονίας και Θράκης. 

3) Μια (1) θέση κατηγορίας ΔΕ στους τομείς: 

•Τομέας Παιδείας και Θρησκευμάτων, Πολιτισμού και 

Αθλητισμού. 

•Τομέας Εργασίας, Κοινωνικής Ασφάλισης, Πρόνοιας 
και Υγείας. 

•Τομέας Αγροτικής Ανάπτυξης και Τροφίμων και Πε¬ 
ριβάλλοντος. 

4) Μια (1) θέση κατηγορίας ΔΕ τομείς: 

• Τομέας Δικαιοσύνης, Διαφάνειας και Ανθρωπίνων 
Δικαιωμάτων και Δημόσιας Τάξης και Προστασίας του 
Πολίτη. 

•ΤομέαςΤουρισμού και Ναυτιλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2018 
Ο Γενικός Γραμματέας Συντονισμού 
ΔΗΜΗΤΡΙΟΣ ΠΑΠΑΓΙΑΝΝΑΚΟΣ 


Αριθμ. Δ.ΟΡΓ. Α 10547 50 ΕΞ 2018 (6) 

Τροποποίηση και συμπλήρωση της αριθ. Δ. ΟΡΓ. 
Α 1036960 ΕΞ 2017/10-03-2017 (Β' 968 και 1238) 
απόφασης του Διοικητή της Ανεξάρτητης Αρχής 
Δημοσίων Εσόδων (Α.Α.Δ.Ε.), ως προς τη σύστα¬ 
ση Αυτοτελούς Τμήματος Υποστήριξης στην Γε¬ 
νική Διεύθυνση Φορολογικής Διοίκησης και την 
παύση λειτουργίας του Αυτοτελούς Τμήματος 
Σχεδιασμού και Παρακολούθησης και του Γρα¬ 
φείου Υποστήριξης του Προϊσταμένου της ίδιας 
Γενικής Διεύθυνσης. 

Ο ΔΙΟΙΚΗΤΗΣΤΗΣ ΑΝΕΞΑΡΤΗΤΗΣ 
ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

Ι.Τις διατάξεις: 

α)Του Κεφαλαίου Α' «Σύσταση Ανεξάρτητης Αρχής Δη¬ 
μοσίων Εσόδων» του Μέρους Πρώτου του ν. 4389/2016 
(Α' 94) «Επείγουσες διατάξεις για την εφαρμογή της συμ¬ 
φωνίας δημοσιονομικών στόχων και διαρθρωτικών με¬ 
ταρρυθμίσεων και άλλες διατάξεις» και ειδικότερα των 
περ. αα', ββ' και γγ' της υποπαραγράφου θ' της παρ. 4 
του άρθρου 14, των παρ.1 και 3 του άρθρου 6, των άρ¬ 
θρων 2 και 7 και των παρ. 2 και 3 του άρθρου 41 αυτού, 
όπως ισχύουν. 

β) Της αριθ. Δ.ΟΡΓ.Α 1036960 ΕΞ 2017/10-03-2017 
(Β' 968 και 1238) απόφασης του Διοικητή της Ανεξάρτη¬ 
της Αρχής Δημοσίων Εσόδων «Οργανισμός της Ανεξάρ¬ 
τητης Αρχής Δημοσίων Εσόδων (Α.Α.Δ.Ε.)», όπως τροπο¬ 
ποιήθηκε, συμπληρώθηκε και ισχύει και ειδικότερα των 
άρθρων 26,33 και 68 αυτής. 


2. Το αριθ. Γ.Δ.Φ.Δ. 11944 ΕΞ 2018 ΕΜΠ/11-01-2018 
έγγραφο του Προϊσταμένου της Γενικής Διεύθυνσης 
Φορολογικής Διοίκησης (Γ.Δ.Φ.Δ.) της Α.Α.Δ.Ε.. 

3. Την αριθμ. Δ6Α 1015213 ΕΞ 2013/28-1 -2013 (ΒΊ 30 
και Β' 372) απόφαση του Υπουργού Οικονομικών και 
του Υφυπουργού Οικονομικών «Μεταβίβαση αρμοδιο¬ 
τήτων στον Γενικό Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών», όπως 
τροποποιήθηκε, συμπληρώθηκε και ισχύει, σε συνδυα¬ 
σμό με τις διατάξεις της υποπαραγράφου α' της παρ. 3 
του άρθρου 41 του ν. 4389/2016. 

4. Την αριθ. 1 της 20-1 -2016 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις δια¬ 
τάξεις του πρώτου εδαφίου της παραγράφου 10 του άρ¬ 
θρου 41 του ν. 4389/2016 και την αριθ. 39/3/30-11 -2017 
(Υ.Ο.Δ.Δ. 689) απόφαση του Συμβουλίου Διοίκησης της 
Ανεξάρτητης Αρχής Δημοσίων Εσόδων «Ανανέωση της 
θητείαςτου Διοικητή της Ανεξάρτητης Αρχής Δημοσίων 
Εσόδων». 

5. Την ανάγκη σύστασης «ΑυτοτελούςΤμήματος Υπο¬ 
στήριξης» στην Γενική Διεύθυνση Φορολογικής Διοίκη¬ 
σης (Γ.Δ.Φ.Δ.) και της ταυτόχρονης παύσης λειτουργίας 
του «ΑυτοτελούςΤμήματος Σχεδιασμού και Παρακολού¬ 
θησης» της ίδιας Γενικής Διεύθυνσης και του «Γραφείου 
Υποστήριξης» του Προϊσταμένου αυτής, για λόγους 
βέλτιστης αντιμετώπισης κρίσιμων θεμάτων, λόγω της 
συγκέντρωσης σημαντικών αρμοδιοτήτων σε ένα (1) 
Τμήμα, καθώς και εξοικονόμησης προσωπικού. 

6. Το γεγονός ότι, από τις διατάξεις της παρούσας από¬ 
φασης, δεν προκαλείται πρόσθετη δαπάνη σε βάρος 
του Προϋπολογισμού της Ανεξάρτητης Αρχής Δημοσίων 
Εσόδων (Α.Α.Δ.Ε.), αποφασίζουμε: 

Α.- Τροποποιούμε την αριθ. Δ. ΟΡΓ. Α 1036960 ΕΞ 
2017/10-03-2017 (Β' 968 και 1238) απόφαση, με θέμα 
«Οργανισμός της Ανεξάρτητης Αρχής Δημοσίων Εσόδων 
(Α.Α.Δ.Ε.)», όπως τροποποιήθηκε, συμπληρώθηκε και 
ισχύει, ως εξής: 

1. - α) Συνιστούμε, από 15-05-2018, στη Γενική Διεύθυν¬ 
ση Φορολογικής Διοίκησης (Γ.Δ.Φ.Δ.) ένα (1) Αυτοτελές 
Τμήμα, με τίτλο «Αυτοτελές Τμήμα Υποστήριξης», το 
οποίο υπάγεται απευθείας στον Προϊστάμενο της Γενι¬ 
κής Διεύθυνσης και καθορίζουμε τις αρμοδιότητές του. 

β) Τροποποιούμε: 

αα) την παράγραφο 2 του άρθρου 26 «III. Γενική Διεύ¬ 
θυνση Φορολογικής Διοίκησης (Γ.Δ.Φ.Δ.)» και διαγρά¬ 
φουμε την παράγραφο 3 αυτού, 

ββ) την περίπτωση I της υποπαραγράφου 8 της παρα¬ 
γράφου Α' του άρθρου 68, με την αντικατάσταση του 
τίτλου «Αυτοτελές Τμήμα Σχεδιασμού και Παρακολού¬ 
θησης» και 

γ) Αντικαθιστούμε το άρθρο 33 «Αυτοτελές Τμήμα 
Σχεδιασμού και Παρακολούθησης». 

2. - Από την ίδια ημερομηνία παύει η λειτουργία του 
«ΑυτοτελούςΤμήματος Σχεδιασμού και Παρακολούθη¬ 
σης» της Γ.Δ.Φ.Δ., καθώς και του «Γραφείου Υποστήριξης» 
του Προϊσταμένου αυτής. 







Τεύχος Β' 1474/27.04.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


16095 


3.- Ύστερα από τα παραπάνω, διαμορφώνουμε τα άρ¬ 
θρα 26,33 και την περίπτωση I της υποπαραγράφου 8 της 
παραγράφου Α' του άρθρου 68 της απόφασης, ως εξής: 

«Άρθρο 26 

III. Γενική Διεύθυνση Φορολογικής Διοίκησης 

(Γ.Δ.Φ.Δ.) 

1. Οι στρατηγικοί σκοποί της Γενικής Διεύθυνσης Φο¬ 
ρολογικής Διοίκησης (Γ.Δ.Φ.Δ.) είναι οι ακόλουθοι: 

(α) Η μεγιστοποίηση των δημοσίων εσόδων μέσα από 
βελτιωμένες διαδικασίες ελέγχου και είσπραξης αυτών. 

(β) Ο εντοπισμός, η καταπολέμηση και ο κολασμός της 
φοροαποφυγής και φοροδιαφυγής. 

(γ) Η διασφάλιση της συνεργασίας με όλες τις ελεγκτι¬ 
κές υπηρεσίες της Α.Α.Δ.Ε. για την καταπολέμηση της 
φοροδιαφυγής και του λαθρεμπορίου. 

(δ) Η συνδρομή στη συνεχή βελτίωση των υπηρε¬ 
σιών προς τους φορολογουμένους, σε συνεργασία με 
τη Γενική Διεύθυνση Ηλεκτρονικής Διακυβέρνησης και 
Ανθρώπινου Δυναμικού και η ενίσχυση της εθελοντικής 
συμμόρφωσης αυτών. 

(ε) Η συνεχής βελτίωση του περιεχομένου των εντύ¬ 
πων των Υπηρεσιών της Γενικής Διεύθυνσης. 

2. - Η Γενική Διεύθυνση Φορολογικής Διοίκησης 
(Γ.Δ.Φ.Δ.) διαρθρώνεται στις κατωτέρω υπηρεσίες, ως 
εξής: 

α) υπηρεσίες της Κεντρικής Υπηρεσίας: 

(αα) Διεύθυνση Φορολογικής Συμμόρφωσης 
(ββ) Διεύθυνση Ελέγχων (Δ.ΕΛ.) 

(γγ) Διεύθυνση Εισπράξεων 
(δδ) Διεύθυνση Εφαρμογής Άμεσης Φορολογίας 
(εε) Διεύθυνση Εφαρμογής Έμμεσης Φορολογίας 
(στστ) Διεύθυνση Εφαρμογής Φορολογίας Κεφαλαίου 
και Περιουσιολογίου 
(ζζ) Αυτοτελές Τμήμα Υποστήριξης 
β) Ειδικές Αποκεντρωμένες υπηρεσίες 
(αα) Επιχειρησιακή Μονάδα Είσπραξης (Ε.Μ.ΕΙΣ.) 

(ββ) Κέντρο Ελέγχου Μεγάλων Επιχειρήσεων (Κ.Ε.ΜΕ. 
ΕΠ.) 

(γγ) Κέντρο Ελέγχου Φορολογουμένων Μεγάλου 
Πλούτου (Κ.Ε.ΦΟ.ΜΕ.Π.) 

(δδ) Τέσσερις (4) Φορολογικές Περιφέρειες, επιπέδου 
Διεύθυνσης, υπαγόμενες απευθείας στον Προϊστάμενο 
της Γενικής Διεύθυνσης, 
γ) Περιφερειακές υπηρεσίες 
Δημόσιες Οικονομικές υπηρεσίες (Δ.Ο.Υ.)». 

«Άρθρο 33 

Αυτοτελές Τμήμα Υποστήριξης 

Ι.-Το Αυτοτελές Τμήμα Υποστήριξης υπάγεται απευ¬ 
θείας στον Προϊστάμενο της Γενικής Διεύθυνσης Φο¬ 
ρολογικής Διοίκησης (Γ.Δ.Φ.Δ.) και οι αρμοδιότητέςτου 
είναι οι κάτωθι: 

α) Η γραμματειακή υποστήριξη του Προϊσταμένου 
της Γενικής Διεύθυνσης και η υποστήριξη αυτού στην 
άσκηση του έργου του, ως εξής: 

(αα) στην κατάρτιση και στην παρακολούθηση της 
υλοποίησης του επιχειρησιακού σχεδίου της Γενικής 
Διεύθυνσης, 


(ββ) στον καθορισμό ποιοτικών και ποσοτικών στόχων, 
σε συνεργασία με την αρμόδια Διεύθυνση της Αρχής, 
στην παρακολούθηση της πορείας επίτευξης τους και 
στην αξιολόγηση του προσωπικού των οργανικών μονά¬ 
δων που υπάγονται στη Γενική Διεύθυνση, σε συνεργα¬ 
σία με τη Διεύθυνση Διαχείρισης Ανθρώπινου Δυναμικού 
της Γενικής Διεύθυνσης Ηλεκτρονικής Διακυβέρνησης 
και Ανθρώπινου Δυναμικού της Α.Α.Δ.Ε., 

(γγ) στη μελέτη των αιτημάτων των υπηρεσιών της 
Γενικής Διεύθυνσης και στη σύνταξη προτάσεων και ει¬ 
σηγήσεων προς: 

ί) τις αρμόδιες υπηρεσίες της Γενικής Διεύθυνσης 
Ηλεκτρονικής Διακυβέρνησης και Ανθρώπινου Δυνα¬ 
μικού, για θέματα διαχείρισης ανθρώπινου δυναμικού 
και οργάνωσης των δομών των Υπηρεσιών της Γενικής 
Διεύθυνσης, 

ϋ) τη Φορολογική και Τελωνειακή Ακαδημία της 
Α.Α.Δ.Ε., για την εκπαίδευση του προσωπικού των Υπη¬ 
ρεσιών της Γενικής Διεύθυνσης και 
Μί) τις αρμόδιες υπηρεσίες της Γενικής Διεύθυνσης 
Οικονομικών Υπηρεσιών (Γ.Δ.Ο.Υ.), για την εξασφάλιση 
της λειτουργικότητας των Υπηρεσιών της Γενικής Διεύ¬ 
θυνσης, 

(δδ) στην υποβολή προτάσεων στην αρμόδια Διεύθυν¬ 
ση της Γ.Δ.Ο.Υ., για τη διαμόρφωση του ετήσιου προϋ¬ 
πολογισμού δαπανών της Γενικής Διεύθυνσης και στη 
συνεργασία με την αρμόδια Υπηρεσία της ίδιας Γενικής 
Διεύθυνσης, για την εξασφάλιση επαρκών πόρων για 
τη λειτουργίατων Υπηρεσιών της Κεντρικής Υπηρεσίας, 
των Ειδικών Αποκεντρωμένων και των Περιφερειακών 
Υπηρεσιών της Γενικής Διεύθυνσης, 

(εε) στη διασφάλιση της συνεργασίας των Υπηρεσιών 
της Κεντρικής Υπηρεσίας με τις Ειδικές Αποκεντρωμένες 
και τις Περιφερειακές υπηρεσίες της Γενικής Διεύθυνσης, 
στις περιπτώσεις που αυτό απαιτείται για την επίτευξη 
των σκοπών της, 

(στστ) στη μελέτη και στην αξιολόγηση των επιπτώσε¬ 
ων των υπό έκδοση κανονιστικών και διοικητικών πρά¬ 
ξεων της Γενικής Διεύθυνσης, στην απλούστευση των 
διαδικασιών και στην παροχή φορολογικών υπηρεσιών, 
(ζζ) στην παρακολούθηση των κάθε είδους δράσεων 
των Υπηρεσιών της Γενικής Διεύθυνσης που απορρέουν 
από συμφωνίες της χώρας με θεσμούς της Ε.Ε. και με 
Διεθνείς Οργανισμούς, 

(ηη) στην κατάρτιση και στην υποβολή της ετήσιας 
απολογιστικής έκθεσης της Γενικής Διεύθυνσης στη Δι¬ 
εύθυνση Στρατηγικού Σχεδιασμού, 

(θθ) στην έγκριση των εφαρμογών και ηλεκτρονικών 
υπηρεσιών που ζητούν οι υπηρεσίες της Γενικής Διεύ¬ 
θυνσης, στην αξιολόγηση των απαιτήσεων που προτεί- 
νονται από τις ως άνω υπηρεσίες και στη διαπίστωση της 
επιχειρησιακής και νομοθετικής συνέπειας των απαιτή¬ 
σεων αυτών, καθώς και στην ιεράρχησή τους. 

(β) Η παροχή κατευθύνσεων σε υπηρεσίεςτης Γενικής 
Διεύθυνσης Φορολογικής Διοίκησης για τη διασφάλιση 
της εναρμόνισης των διοικητικών εγγράφων στο πλαίσιο 
της ομοιόμορφης ερμηνείας και εφαρμογής του νομικού 
πλαισίου. 

(γ) Η μέριμνα για την: 

(αα) καταγραφή των εντύπων, αρμοδιότητας των Υπηρε¬ 
σιών της Γενικής Διεύθυνσης Φορολογικής Διοίκησης σε 
συνεργασία με τις καθ' ύλην αρμόδιες υπηρεσίες αυτής και 
(ββ) συγκέντρωση των αιτημάτων των Φορολογικών 
Περιφερειών για την αναγκαιότητα εκτύπωσης εντύπων 
και για την υποβολή του συνολικού αιτήματος για την 
εκτύπωση αυτών, αρμοδίως, καθώς και η μέριμνα για 
την ορθολογική διαχείριση των αποθεμάτων αυτών, σε 
συνεργασία με τις Φορολογικές Περιφέρειες». 

«Άρθρο 68 

Κλάδοι Προϊσταμένων Αυτοτελών Τμημάτων, 
Τμημάτων και Αυτοτελών Γραφείων 
των Υπηρεσιών» 

«Α.-»«8.Ι. στα Τμήματα των Διευθύνσεων της Κεντρι¬ 
κής Υπηρεσίας της Γενικής Διεύθυνσης Φορολογικής 
Διοίκησης, στο Αυτοτελές Τμήμα Υποστήριξης αυτής 
και στα Τμήματα της Επιχειρησιακής Μονάδας Είσπρα¬ 
ξης προΐστανται υπάλληλοι κατηγορίας ΠΕ του κλάδου 
Εφοριακών ή υπάλληλοι κατηγορίας ΠΕ οποιοσδήπο¬ 
τε κλάδου που πληρούν τις αντίστοιχες προϋποθέσεις 
διορισμού, όπως αυτές ορίζονται στην υποπερίπτωση 
α' της περίπτωσης 1 της παραγράφου 3 του άρθρου 
61 της παρούσας απόφασης ή υπάλληλοι κατηγορίας 
ΤΕ του κλάδου Εφοριακών ή υπάλληλοι κατηγορίας ΤΕ 
οποιοσδήποτε κλάδου που πληρούν τις αντίστοιχες 
προϋποθέσεις διορισμού, όπως αυτές ορίζονται στην 
υποπερίπτωση α' της περίπτωσης 3 της παραγράφου 3 
του άρθρου 61 της παρούσας». 

Β.- Όπου στις κείμενες διατάξεις αναφέρεται το «Γρα¬ 
φείο Υποστήριξης» και το «ΑυτοτελέςΤμήμα Σχεδιασμού 
και Παρακολούθησης» της Γενικής Διεύθυνσης Φορολο¬ 
γικής Διοίκησης (Γ.Δ.Φ.Δ.), στο εξής νοείται το «Αυτοτελές 
Τμήμα Υποστήριξης» της ίδιας Γενικής Διεύθυνσης. 

Γ.- Κατά τα λοιπά ισχύει η αριθ. Δ.ΟΡΓ.Α 1036960 ΕΞ 
2017/10-03-2017 (Β' 968 και 1238) απόφαση, όπως τρο¬ 
ποποιήθηκε και συμπληρώθηκε με όμοιες αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2018 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 


Αριθμ. απόφ. 294/2018 (7) 

Τροποποίηση της υπ' αριθμ. 1127/2017 απόφα¬ 
σης ΡΑΕ, με σκοπό την παράταση της, αναφορι¬ 
κά με τον καθορισμό των τιμών των ρυθμιστικών 
παραμέτρων της μεθοδολογίας Υπολογισμού 
Μεταβλητού Κόστους των Υδροηλεκτρικών Μο¬ 
νάδων για το έτος 2018. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(συνεδρίαση την 29η Μαρτίου 2018, η οποία 
συνεχίστηκε κατά την 30η Μαρτίου 2018) 

Έχοντας υπόψη: 

1. Τις διατάξεις του ν. 4001/2011 «Για τη λειτουργία 


Ενεργειακών Αγορών Ηλεκτρισμού και Φυσικού Αε¬ 
ρίου, για έρευνα, Παραγωγή και δίκτυα μεταφοράς 
Υδρογονανθράκων και άλλες ρυθμίσεις», (ΦΕΚ Α' 179/ 
22.08.2011), και ιδίως το άρθρο 22, όπως ισχύει. 

2. Τον Κώδικα Συναλλαγών Ηλεκτρικής Ενέργειας (ΦΕΚ 
Β' 104/31.01.2012), εφεξής ΚΣΗΕ, όπως ισχύει, και ειδι¬ 
κότερα τα άρθρα 44 και 71. 

3. Τον Κώδικα Διαχείρισης Ελληνικού Συστήματος Με¬ 
ταφοράς Ηλεκτρικής Ενέργειας (ΦΕΚ Β' 103/31.01.2012), 
εφεξής ΚΔΕΣΜΗΕ, όπως ισχύει, και ειδικότερα τα άρθρα 
13 και 262. 

4. Το εγχειρίδιο του Κώδικα Συναλλαγών Ηλεκτρικής 
Ενέργειας (ΦΕΚ Β' 52/16.01.2013), εφεξής εγχειρίδιο 
ΚΣΗΕ, όπως ισχύει, και ιδίως τα Κεφάλαια 3 και 5. 

5. Την από 23.06.2016 απόφαση ΡΑΕ υπ' αριθ. 207/2016 
με θέμα «Καθορισμός μεθοδολογίας Υπολογισμού Με¬ 
ταβλητού Κόστους των Υδροηλεκτρικών Μονάδων 
και τροποποίηση του Κώδικα Συναλλαγών Ηλεκτρικής 
Ενέργειας (ΦΕΚ Β' 104/31.01.2012), του εγχειριδίου του 
Κώδικα Συναλλαγών Ηλεκτρικής Ενέργειας (ΦΕΚ Β' 52/ 
16.1.2013), καθώς και του Κώδικα Διαχείρισης του Ελ¬ 
ληνικού Συστήματος Μεταφοράς Ηλεκτρικής Ενέργειας 
(ΦΕΚ Β' 103/31.1.2012)». 

6. Την από 22.12.2016 απόφαση ΡΑΕ υπ' αριθ. 
622/2016 με θέμα «Καθορισμός των τιμών των ρυθμι¬ 
στικών παραμέτρων της μεθοδολογίας Υπολογισμού 
Μεταβλητού Κόστους των Υδροηλεκτρικών Μονάδων 
για το έτος 2017 και συναφής τροποποίηση της απόφα¬ 
σης ΡΑΕ 207/2016» (ΦΕΚ Β' 4313/30.12.2016). 

7. Την υπ' αριθμ. πρωτ. Ε.Κ.50800/1518/15.12.2017 
(αριθμ. πρωτ. ΡΑΕ Γ230097/19.12.2017) επιστολή της 
ΔΕΗ Α.Ε. με θέμα «Καθορισμός της τιμής των ρυθμιστι¬ 
κών παραμέτρων της μεθοδολογίας Υπολογισμού του 
Μεταβλητού Κόστους των Υδροηλεκτρικών Μονάδων 
για το έτος 2018» με την οποία εισηγήθηκετη διατήρηση 
των τιμών των ρυθμιστικών παραμέτρων στο ύψος που 
ορίστηκε για το 2017. 

8. Την από 22.12.2017 επιστολή της εταιρείας ΛΑΓΗΕ 
Α.Ε. (αριθμ. πρωτ. ΡΑΕ Γ230345/27.12.2017) με θέμα 
«Μεθοδολογία Υπολογισμού Μεταβλητού Κόστους των 
Υδροηλεκτρικών Μονάδων - Εισήγηση τιμών ρυθμιστι¬ 
κών παραμέτρων» με την οποία εισηγήθηκετη διατήρη¬ 
ση των ίδιων τιμών για τις ρυθμιστικές παραμέτρους για 
το έτος 2018, όπως αυτές ίσχυσαν για το 2017. 

9. Την από 21.12.2017 επιστολή της εταιρείας ΑΔΜΗΕ 
Α.Ε. (αριθμ. πρωτ. ΡΑΕ 1-230217/21.12.2017) με θέμα 
«Πρόταση σχετικό με την παράμετρο στάθμης ασφαλεί¬ 
ας Ρ5θς των ταμιευτήρων σύμφωνα με τη μεθοδολογία 
υπολογισμού του μεταβλητού κόστους υδροηλεκτρι¬ 
κών». 

10. Την υπ' αριθμ. 1127/2017 απόφαση της Ρυθμιστι¬ 
κής Αρχής Ενέργειας «Καθορισμός των τιμών των ρυθ¬ 
μιστικών παραμέτρων της μεθοδολογίας Υπολογισμού 
Μεταβλητού Κόστους των Υδροηλεκτρικών Μονάδων 
για το έτος 2018» (ΦΕΚ Β' 497/16.02.2018). 

11. Το γεγονός ότι, σύμφωνα με τις διατάξεις της παρ. 1 
του άρθρου 32 του ν. 4001/2011, οι κανονιστικού χαρα- 

κτήρα αποφάσεις της ΡΑΕ δημοσιεύονται στην Εφημε¬ 
ρίδα της Κυβερνήσεως. 

12. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού. 

Σκέφτηκε ως εξής: 

Επειδή, η ΡΑΕ εξέδωσε την υπ' αριθμ. 1127/2017 από¬ 
φαση, με την οποία θέσπισε τιμές για τις ρυθμιστικές 
παραμέτρους που περιλαμβάνονται στη μεθοδολογία 
υπολογισμού του μεταβλητού κόστους των υδροηλε¬ 
κτρικών μονάδων. 

Επειδή, η ισχύς της εν λόγω απόφασης κρίθηκε αρχι¬ 
κά σκόπιμο να οριστεί ως τρίμηνη, ήτοι έως 30.03.2018, 
προκειμένου στο διάστημα αυτό η ΡΑΕ να εξετάσει εις 
βάθος τα αποτελέσματα από την εφαρμογή της μεθοδο¬ 
λογίας και να προβεί, στο πλαίσιο αυτό, στην ανάλυση 
ευαισθησίας των τιμών των συναφών παραμέτρων και τη 
διενέργεια σχετικών προσομοιώσεων. Η εν λόγω διερεύ- 
νηση θεωρήθηκε αναγκαία προκειμένου να εντοπιστούν 
τυχόν αστοχίες από την πρώτη περίοδο εφαρμογής της 
μεθοδολογίας και να δρομολογηθούν αναπροσαρμογές 
όπου και εφόσον αυτό κριθεί απαραίτητο με σκοπό την 
αποτροπή ενδεχόμενης κατάχρησης της δυνατότητας 
υποβολής μη-τιμολογούμενης προσφοράς στις περι¬ 
πτώσεις που η στάθμη του υδροταμιευτήρα ξεπερνά 
το όριο Η . 

Επειδή, σχετικώς απαιτείται η συγκέντρωση ιστορι¬ 
κών δεδομένων ανά υδροταμιευτήρα, υπό διαφορετικές 
παραμέτρους λειτουργίας, που συνδέονται τόσο με τα 
τεχνικά χαρακτηριστικά όσο και με τις καιρικές συνθή¬ 
κες, καθώς και η εξέταση των επιπτώσεων της διετούς 
εφαρμογής της μεθοδολογίας στην αγορά η ολοκλήρω¬ 
ση της διαδικασίας αξιολόγησης των δεδομένων από 
την εφαρμογή της μεθοδολογίας. Η ανωτέρω διαδικα¬ 
σία επιβάλλει τη συνεργασία της Αρχής με όλους τους 
εμπλεκόμενους φορείς και, συνεπώς, για την εξαγωγή 
ασφαλών και ολοκληρωμένων συμπερασμάτων, χρειάζε¬ 
ται μεγαλύτερο χρονικό διάστημα για την ολοκλήρωση 
της ενδελεχούς ανάλυσης. 

Επειδή, η ισχύς της υπ' αριθμ. 1127/2017 απόφασης 
της Αρχής λήγει την 30.03.2017 αλλά η παράταση της 
κρίνεται -για τους ανωτέρω λόγους- ως αναγκαία προ¬ 
κειμένου να ολοκληρωθεί η εις βάθος διερεύνηση των 
απαιτούμενων στοιχείων. 

Για τους παραπάνω λόγους, αποφασίζει: 

Την τροποποίηση της υπ' αριθμ. 1127/2017 απόφασης 
ΡΑΕ ως εξής: 

1. Η χρονική διάρκεια ισχύος των τιμών των ρυθμι¬ 
στικών παραμέτρων της παράγ. 1 του διατακτικού της 
απόφασης (ΤΟί (ι ., ΤΟΙ_ , ., νΈ^, Κ, Ι< 2 ) παρατείνεται έως 
την 30.09.2018. ^ 

2. Η χρονική διάρκεια ισχύος των τιμών της ρυθμι¬ 
στικής παραμέτρου της παραγ. 2 του διατακτικού της 
απόφασης (Ρζ κ ) παρατείνεται έως την 30.09.2018. 

3. Την ανάρτηση της παρούσας απόφασης στην επί¬ 
σημη ιστοσελίδα της ΡΑΕ και τη δημοσίευσή της στην 
Εφημερίδα της Κυβερνήσεως (ΦΕΚ). 


Η παρούσα υπόκειται στον ακυρωτικό έλεγχο του Συμ¬ 
βουλίου της Επικράτειας, σύμφωνα με τις διατάξεις του 
άρθρου 33 του ν. 4001/2011. 

Αθήνα, 30 Μαρτίου 2018 
Ο Πρόεδρος 
Νικόλαος Μπουλαξής 


Αριθμ. 91049/17641 (8) 

Υπερωριακή απασχόληση προσωπικού δακοκτο- 
νίας Περιφερειακής Ενότητας Κορινθίας έτους 
2018. 

Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 

Έχοντας υπόψη: 

Ι.Το ν. 3852/2010 (ΦΕΚ 87 Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» όπως τροποποι¬ 
ήθηκε και ισχύει. 

2. Το π.δ. 131/2010 (ΦΕΚ 224 Α') «Οργανισμόςτης Πε¬ 
ριφέρειας Πελοποννήσου». 

3. Τις ανάγκες του προγράμματος δακοκτονίας έτους 
2018. 

4. Την υπ' αριθμ. 123877/2005 (ΦΕΚ 775 Β') απόφα¬ 
ση Υπουργών Οικονομίας και Οικονομικών-Αγροτικής 
Ανάπτυξης και Τροφίμων με την οποία ορίζεται ότι η 
διάρκεια των εργασιών δακοκτονίας ορίζεται από 1 ης 
Μαρτίου μέχρι 31 Δεκεμβρίου κάθε χρόνου. 

5. Το άρθρο 20 του ν. 4354/2015 (ΦΕΚ 176Α72015) 
«Μισθολογικές Ρυθμίσεις των υπαλλήλων του Δημοσίου, 
των ΟΤΑ, ΝΠΔΔ, ΝΠΙΔ, και ΔΕΚΟ». 

6. Το άρθρο 10 του ν. 2732/1999 (ΦΕΚ 154 Α') σύμ¬ 
φωνα με το οποίο οι υπάλληλοι που ασχολούνται με το 
πρόγραμμα δακοκτονίας υποχρεούνται να παρέχουν τις 
υπηρεσίες τους και πέραν του κανονικού ωραρίου, ή τις 
Κυριακές και ημέρες αργίας, εφόσον τούτο επιβάλλεται 
από υπηρεσιακές ανάγκες. 

7. Την υπ' αριθμ. 13997/136664/19-12-2017 εγκύκλιο 
του ΥΠΑΑΤ έναρξη προγράμματος δακοκτονίας έτους 
2018. 

8. Την 80951/27377/31-10-2014 απόφαση Περιφε¬ 
ρειάρχη Πελοποννήσου για μεταβίβαση αρμοδιοτήτων 
στους άμεσα εκλεγμένους Αντιπεριφερειάρχες της Πε¬ 
ριφέρειας Πελοποννήσου (ΑΔΑ: ΒΖΝ07Λ1-ΚΔΔ). 

9. Την υπ' αριθμ. 17228/3592/18-01-2018, απόφαση 
του Αντιπεριφερειάρχη Περιφερειακής Ενότητας Κοριν¬ 
θίας για ορισμό προσωπικού δακοκτονίας έτους 2018. 

ΙΟ.Τηναρ. 144769/14-07-2017 απόφαση του Συντονι¬ 
στή της Αποκεντρωμένης Διοίκησης Πελοποννήσου, Δυ¬ 
τικής Ελλάδας και Ιονίου, περί καθορισμού ωραρίου ερ¬ 
γασίας σε 24ωρη βάση, καθώς και κατά τις Κυριακές και 
εξαιρέσιμες ημέρεςτων υπαλλήλων που εργάζονται στις 
ελεγκτικές υπηρεσίες της Περιφέρειας Πελοποννήσου 
για το έτος 2017 και εφεξής (ΦΕΚ 2627/Β727-07-2017). 

11. Τις εγγεγραμμένες πιστώσεις ύψους 12.000,00€ 
(ΑΔΑ: ΕΚΡΦ7Λ1 -ΟΟΗ) στον Ε.Φ. ΚΑΕ 02.02.295.0511.0001, 

Τεύχος ΒΊ 474/27.04.2018 


5.000,00€ (ΑΔΑ: ΡΝΒΑ7Λ1-30Μ) στον Ε.Φ.ΚΑΕ 
02.02.295.0512.0001 της Περ. Ενότητας Κορινθίας, απο¬ 
φασίζουμε: 

1. Κρίνουμε απαραίτητη και ορίζουμε την καθιέρωση 
υπερωριακής εργασίας για το παρακάτω προσωπικό: 

α) Για το Δ/ντή δακοκτονίας και τον αναπληρωτή του, 
μέχρι 60 ώρες το Α' εξάμηνο και 120 ώρες το Β' εξάμη¬ 
νο για απογευματινή εργασία, Κυριακές και Εξαιρέσιμες 
μέχρι 32 ώρες το Β' εξάμηνο. 

β) Για τους Επόπτες δακοκτονίας και τους αναπλη¬ 
ρωτές τους, μέχρι 60 ώρες το Α' εξάμηνο, 120 ώρες το 
Β' εξάμηνο για απογευματινή εργασία για τον καθένα 
Κυριακές και εξαιρέσιμες μέχρι 32 ώρες το Β' εξάμηνο. 

γ) Για το Λογιστή δακοκτονίας και τον αναπληρωτή 
του, μέχρι 60 ώρες το Α' εξάμηνο, 120 ώρες το Β' εξάμη¬ 
νο για απογευματινή εργασία Κυριακές και εξαιρέσιμες 
μέχρι 32 ώρες το Β' εξάμηνο. 

δ) Γιατο Γραμματέα δακοκτονίας και τον αναπληρωτή 
του, μέχρι 60 το Α' εξάμηνο ώρες, 120 ώρες το Β' εξάμη¬ 
νο για απογευματινή εργασία Κυριακές και εξαιρέσιμες 
μέχρι 32 ώρες το Β' εξάμηνο. 

ε) Για τους (22) Τομεάρχες δακοκτονίας μέχρι 60 ώρες 
το Β' εξάμηνο για απογευματινή υπερωριακή εργασία 
Κυριακές και εξαιρέσιμες μέχρι 32 ώρες το Β' εξάμηνο, 
για τον καθένα. 

2. Με απόφαση του Αντιπεριφερειάρχη της Π.Ε. Κοριν¬ 
θίας, θα καθορίζονται οι μήνες της ως άνω υπερωριακής 


απασχόλησης και ο αριθμός των ωρών κατά μήνα για τον 
κάθε υπάλληλο ανάλογα με τις ανάγκες εφαρμογής του 
προγράμματος δακοκτονίας. 

3. Η απογευματινή υπερωριακή εργασία με αμοιβή 
θα εκτελείται όλες τις εργάσιμες ημέρες της εβδομά¬ 
δας, μετά το πέρας του κανονικού ωραρίου και έως 22ας 
ώρας. Η εργασία νυχτερινών ωρών θα εκτελείται από 
ώρα 22ης ως 06 και των Κυριακών- εξαιρέσιμων με αμοι¬ 
βή θα εκτελείται από ώρα 06ης ως 22ης. Υπεύθυνος για 
την παρακολούθηση και τον έλεγχο της πραγματικής 
προσφοράς της προαναφερόμενης εργασίας είναι ο Δι¬ 
ευθυντής δακοκτονίας Π.Ε. Κορινθίας. 

4. Η προκαλούμενη δαπάνη θα καλυφθεί από πι¬ 
στώσεις του προγράμματος δακοκτονίας έτους 2018 
απόφαση 2170/1 -2-2018 (ΑΔΑ: ΩΠΨΖ465ΧΘ7-ΑΤΔ) του 
Υπουργείου Εσωτερικών έτους 2018 και συγκεκριμένα 
από τους ΚΑΕ 0511, ΚΑΕ 0512 του προϋπολογισμού της 
Περιφέρειας Πελοποννήσου (Περιφερειακή Ενότητα 
Κορινθίας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 4 Απριλίου 2018 
Ο Περιφερειάρχης 
ΠΕΤΡΟΣ ΤΑΤΟΥΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθβΓηαείθΓ.ΘίΟΘί.αΓ 












